MUNICIPIUL  CRAIOVA

CONSILIUL LOCALA AL  MUNICIPIULUI CRAIOVA




HOTĂRÂREA NR. 62
privind aprobarea tarifului pentru serviciul de canalizare şi a preţului pentru serviciul de alimentare cu apă potabilă, pentru municipiul Craiova

    Consiliul Local al Municipiului Craiova întrunit în şedinţa ordinară din  data de 26.07.2012;

Având în vedere raportul nr.90853/2012 al Direcţiei Servicii Publice prin care se propune aprobarea tarifului pentru serviciul de canalizare şi a preţului pentru serviciul de alimentare cu apă potabilă, pentru municipiul Craiova şi rapoartele comisiilor de specialitate ale Consiliului Local al Municipiului Craiova nr.31, 32, 33, 34 şi 35/2012;
În conformitate cu prevederile  Legii nr.241/2006 a serviciului de alimentare cu apă şi de canalizare;

Potrivit prevederilor Statutului Asociaţiei de Dezvoltare Intercomunitară „Oltenia”, aprobat prin Hotărârea Consiliului Local nr. 402/2007;

În temeiul art.36 alin. 2 lit. d coroborat cu alin.6 lit. a pct.14, art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
   Art.l. Se aprobă tariful pentru serviciul de canalizare şi preţul pentru serviciul de alimentare cu apă potabilă, în municipiul Craiova, conform anexei care face parte integrantă din prezenta hotărâre.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.17/2007 referitoare la aprobarea  tarifelor pentru apă potabilă şi pentru servicii canalizare practicate în municipiul Craiova şi a tarifelor pentru apa potabilă livrată consumatorilor racordaţi la aducţiunea Izvarna şi îşi încetează efectele în mod corespunzător Hotărârea Consiliului Local al Municipiului Craiova nr. 74/2011.
   Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Servicii Publice şi S.C. Compania de Apă Oltenia S.A. vor aduce la îndeplinire prevederile prezentei hotărâri.

Anexa Hotărârea nr. 62/2012 

	SPECIFICAŢIE
	Preţ/tarif pentru populaţie

(lei/mc)
	Preţ/tarif pentru rest utilizatori

(lei/mc)

	Apă potabilă
	3,26
	2,63

	Canalizare
	1,13
	0,91


Notă: preţurile la apa potabilă şi tarifele la canalizare pentru populaţie conţin T.V.A. în cotă de 24%, iar pentru restul utilizatorilor nu conţin T.V.A.
PREŞEDINTE DE ŞEDINŢĂ,
Pavel BADEA

